Yaouank e oa Yuzel pa oa aet da chaseal er c'hoad, koad « Kemened Ili » ( Commendatio Ili en latin), ur vro ma oa ar c'hont Ausoch o ren, etre Plouneour-Traezh ha Ploueskad e Bro-Leon. Skuizh e oa gant ar chase, ma vanas kousket ha ma reas un hunvre. En e gousk e welas ur goantenn, hag e anavezas : Prizel an hini e oa, merc'h Ausoch. Pa zihunas e c'houlennas kuzul digant un den fur, ar barzh Taliesin a oa o veajiñ en Arvorig d'ar poent-se. Hag an den fur da zisklêriañ dezhañ e rank dimeziñ da Brizel. Graet e voe an eured ha Prizel a c'hanas pemzek mab, ha Yezekael ar mab henañ, ha pemp merc'h.